OpenLLM-France/wikimedia huggingface dataset:
# Gerrymandering

Gerrymanderinga XIX. mendetik aurrera politika zientzian egin izan den hauteskundeetako azpijokoa da, hauteskundeetan nahi den emaitza lortzeko asmoz, lurralde bateko hautes-eremu batzuen elkarketa edo banaketaren bidez.

## Jatorria

Hitz horrek jatorria Massachusetts estatuko Elbridge Gerry gobernadorearengan du. 1812ko Massachusettsko legealdiaren hautes-eremuen mugen berbanaketa ezarri zuen, aurreko mugek Thomas Jeffersonen alderdi errepublikarrari garaipena ematen baizieten. Kazetariek eremu berrien banaketak arrabio (ingelesez, "salamander") itxura zuela oharturik, Gerry-mander hitz-elkarketa asmatu zuten. Izendapenak arrakasta izan zuen eta egun arte dirau.

## Motak

Gerrymanderinga sor dezaketen hainbat hautes-barrutien diseinu-politika ere badaude:
* Kontzentrazio aktiboaren bidez: talde jakin baten bozkatzaileak barne hartzen dituen hautes-barrutiak ezarriz, barruti horren mugen barnean talde horrek gehiengoa izan dezan.
* Sakabanaketa murriztailearen bidez: talde jakin batek dituen bozak hainbat barrutitan sakabanatuz, eremu horietan gehiengorik izan ez dezan.
* Kontzentrazio murriztailearen bidez: talde batek hainbat barrutietan duen gehiengoa barruti bakar batera murriztuz, talde horrek gainontzeko barrutietan duen gehiengo totala murriztuz.
* Sakabanaketa aktiboaren bidez: alderantziz, hainbat barrutitan ordezkarien gehiengoa hautatuz, ordezkaritza gehiengo jakin bat lortzeko.

## Kanpo estekak

* Datuak: Q476310
* Multimedia: Gerrymandering / Q476310
# Gerry O'Connor (banjo-jotzailea)

Gerry O'Connor (Nenagh, Tipperary konderria) irlandar banjo-jotzaile bat da. Irlandako banjo-jotzaile onenetakoen artean dago. Musika-tresna horretaz gain mandolina, biolina eta gitarra ere jotzen ditu.
Nagusiki, bakarka edo beste zenbait musikariekin batera jotzen duen arren, noizbehinka hainbat taldeetako kide ere izan da, tartean The Dubliners eta Four Men and a Dog. Michael Flatley irlandar-estatubatuar dantzariaren Lord of the Dance ikuskizunean ere jardun zuen. The Waterboys, Mary Black, Arcady, Moya Brennan, Luka Bloom, Sharon Shannon eta Christy Moore musikariekin ere jo izan du. Bill Clinton, AEBetako presidenteak, Irlandara burutu zuen bisitaldi historikoan zehar, Belfasten hari eginiko kontzertuan jo zuen.
# Gerry Rafferty

Gerald "Gerry" Rafferty (1947ko apirilaren 16a, Paisley, Eskozia – 2011ko urtarrilaren 4a, Bournemouth, Ingalaterra) eskoziar abeslari eta abesti konposatzaile bat izan zen.

## Haurtzaroa

Langile mailako familia batean hazi zen. Bere aita, Joseph Rafferty, jatorri irlandarra eta alkoholarekin arazoak zituen mehatzari eta kamioi gidaria izan zen, 1963an Geraldek 16 urte zituela hil zelarik. Ama aldiz, Mary Skeffington, eskoziarra zen, Gerald gaztetxoari eskoziar eta irlandar folk abestiak irakatsi zizkiolarik. The Beatles eta Bob Dylanen eragin handia jasan zuen.

## Ibilbidea

Bere ibilbide kale musikari gisara hasi zuen. Bere lehenbiziko taldea The Humblebums izenekoa izan zen, gerora bakarka disko bat ere argitaratu zuelarik. 1972an Joe Egan-ekin batera Stealers Wheel talde berria sortu zuen. 1975an taldea banandu eta Raffertyk bakarkako diskoak argitaratzeari ekin zion.
Bere bakarkako abestirik ezagunena 1978ko City to city diskoan argitaratutako Baker Street abestia da. Aldiz, ziurrenik bere ibilbide osoko abestirik ezagun eta entzunena Stealers Wheel taldean zegoenean konposatu zuen Stuck In The Middle With You abestia izango da. Azken hau Quentin Tarantino zinema zuzendari ezagunaren Reservoir Dogs filmako soinu bandaren abestietako bat izan zelarik.

## Bakarkako diskografia

* 1972 Can I Have My Money Back
* 1978 City to City
* 1979 Night Owl
* 1980 Snakes and Ladders
* 1982 Sleepwalking
* 1988 North and South
* 1991 Right Down The Line: The Very Best of Gerry Rafferty
* 1992 On a Wing and a Prayer
* 1994 Over My Head
* 2000 Another World
* 2006 Days Gone Down- The Anthology: 1970-1982

## Erreferentziak

* ↑ http://berria.info/albisteak/46496/gerry_rafferty_abeslari_eskoziarra_hil_da_63_urterekin.htm%5B%5D Gerry Rafferty abeslari eskoziarra hil da. Berria.info
* Datuak: Q110919
* Multimedia: Gerry Rafferty / Q110919
# Gala Plazidia

Gala Plazidia (latinez: Aelia Galla Plazidia) (Konstantinopla, 388/392 – Erroma, 450eko azaroaren 27a) Antzinako Erromako enperatriza izan zen.

## Biografia

Teodosio I.a Handiaren alaba eta Honorio enperadorearen arreba zen. 410ean, bisigodoek Erroman sartu zirenean bahitu zuten, eta 414an haien errege Ataulforekin ezkondu zen Narbonan. Hurrengo urtean Ataulfo hil zuten, eta Gala Plazidia erromatarrei itzuli zieten. 417an Konstantzio III.a izango zenarekin ezkondu zen. Hura hil zenean, bere seme Valentiniano III.a enperadoretzat onarrarazi zuen eta, hura adin txikikoa zela, bera izan zen enperadoreordea. Aldi hartan eta semea enperadore zela ere, eragin handia izan zuen. Eliza kristauaren aldekoa zen, eta Leon I.a aita santuari Eutikeren heresiaren aurka lagundu zion. Ravennan eliza asko eraikiarazi zituen, horien artean Gala Plazidiaren mausoleoa deiturikoa, lehen garaiko bizantziar mosaiko ederrak gordetzen dituena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q237907
* Multimedia: Galla Placidia / Q237907
# Gala Plazidiaren mausoleoa

Gala Placidiaren mausoleoa (Ravenna, Italia) Honorio enperadorearen arreba Gala Placidiaren hilobi monumental ospetsu bat da. 425 eta 430 artean eraikia, Gizateriaren Ondarearen zerrendan 1991n inskribatutako Ravenako zortzi egituretako bat da. Haiek markatzen dute arte paleokristauaren eta bizantziarraren arteko trantsizioa. Unescoko adituek adierazi zuten bezala, "Mosaikoekin egindako monumentu guztien artean zaharrena eta ondoen kontserbatua da, eta aldi berean, artistikoki perfektuenetako bat".

## Arkitektura

Mausoleoak gurutze greziar formako oinplanoa du, eta habearte nagusia transeptua baino luzeagoa da. Eraikina desagertutako Gurutze Santuaren elizako nartexari atxikita zegoen. Hileta izaera duen eraikina da, baina martirikoa ere bada, beranduago San Lorentzori eskaini baitzitzaion.
Kanpoko itxurari dagokionez, oso itxura klasikoa du: adreiluzko eta harrizko fabrika, argamasaz lotuak. Eraikinak arku itsuak ditu kanpoaldean, eta tegula lauz estalitako teilatua, erdiko gorputzean lau isurkikoa eta alboetan bi isurikoa.
Bere berritasun handiak, barnealdean eta oinplanoaren forman ikus daitezke: gurutzadura, kupula okatu ez trasdosatu batekin ixten da, eta, alboetan, kanoi-gangekin. Hormak mosaiko aberatsekin ornatuta daude. Kupula ere mosaikoz estalia dago, apostoluetako zortzi irudikatuz eta ontzi batetik edaten ari diren usoen irudi sinbolikoak. Beste lau apostoluak zeharkako nabeko gangetan irudikatuta daude; atearen gainean "zeruko pastorala" dago, hau da, Jesukristo Artzain Ona bezala, gaztea, bizarrik gabea, ile uhinduduna eta ardiz inguratua; beste aldean, San Lorentzoren irudikapena bezala interpretatzen den gai bat dago. Harrizko panel mehe eta zeharrargiek argia leihoetatik egiturara pasatzea ahalbidetzen dute. Bere dekorazio guztia eta sarkofagoak kontserbatzen dira.
Dekorazioak (kristau motiboetan oinarritua) sinbolismo garrantzitsu bat du, landare gaiak (paradisua gogora ekarriz) apainketa geometriko eta figuratiboarekin konbinatuz (martiriak, apostoluak, aingeruak, etab.). Absideak, izkinetan aingeruak dituen zeru izartsu baten dekorazioa du.
Eraikinak (antzina Gurutze Santuari eskainitako eliza zabalago baten oratorioa) hiru sarkofago ditu; horietako handiena Gala Placidiakoa zela esaten da, eta bere baltsamatutako gorputza hemen jarri zela, eserlekuan, mantu inperialarekin jantzita; 1577an, ordea, sarkofagoaren edukia istripuz erre zen. Eskuineko sarkofagoa Valentiniano III.a enperadoreari edo Honorio enperadore zen Gala Placidiaren anaiari ematen zaio. Ezkerrekoa, Gala Placidiaren senarrari ematen zaio, Konstantzio III.a enperadorea.

## Bibliografia

* S. Bottari, Treasures of Christian Art. Ravenna; The Mausoleum of Galla Placidia, Bolonia, 1966.
* G. Bovini, Ravenna Mosaics, Nueva York-Greenwich, 1956.
* F.W. Deichmann, Frühchristliche Bauten und Mosaiken von Ravenna, Baden-Baden, 1958.
* P.L. Zovatto, Il mausoleo di Galla Placidia; architettura e decorazione, Ravenna, 1968.
# Galaad

Galaad (hebreeraz: גִּלְעָד‎, Gilʿāḏ; arabieraz: جلعاد‎, Ǧalʻād, Jalaad) Hebrear Biblian aipatzen den toponimoa da. Berez Transjordaniako iparraldeko eskualde menditsua da. Mendebaldean Jordan ibaia, iparraldean Yarmuk ibaia eta Baxan eskualdea eta hego-mendebaldean Moabeko ordokiak zituen. Puntu geografikoei, tribuen izenei eta pertsonaiei egiten die erreferentzia. Genesian erabiltzen dute lehen aldiz, eta testu horretatik aurrera ere Bibliaren hainbat zatitan erabiltzen dute izena.

## Biblia

Hebrear Bibliaren arabera, Jakobek 21 urtez bere osaba Labanentzat lan egin ondoren, eta Labanen alaba Rakel eta Learekin ezkondu ondoren, honek, Jainkoak bultzatuta, Paddan Aramdik irtetea erabakitzen du, emazteekin Kanaanen bizitza libre bat jarraitzeko eta, gainera, bere aita Isaak eta ama Rebeka bisitatzeko. Orduan bere aitaginarrebak, jakitean, amorruz beterik, jazarri egiten du Jakobi min emateko asmoz, mendeku gisa ez abisatzeagatik, baina jazarpenaren azken fasean jada (Galaadeko mendietan harrapatu zuenean, Jainkoa agertu eta Jakobi minik ez egiteko ohartarazten dio). Laban Jakob dagoen aldera doa, eta eztabaida sutsu baten eta Labanek Jakoben aurka egindako salaketen ondoren, elkarri enbarazurik ez egiteko akordio batera iritsi dira. Jarraian, itun horren oroitzapena hilezkortu dute, harri batzuk elkartuz eta horiekin pilo bat eginez, "Testigantzaren Piloa" deitzen diotena, hau da, Galaad/Jegar sahadutha. Antzinako ohitura zen hori, herri semitikoek beren jainkoak ohoratzeko erabiltzen zutena.

## Neo-asiriar probintzia

Tiglath-Pileser III.a asiriar erregeak k.a. 733an Gal'azu (Gilead) probintzia ezarri zuen.

## Erreferentziak

* ↑ Easton's Bible Dictionary, Galeed
* ↑ Has 31:20
* ↑ Has 30:17
* ↑ Has 31:22 eta Has 31:23
* ↑ Has 31:47-48
* ↑ Bible Atlas, Jegar-sahadutha (Ramoth-gilead).
* ↑ Gilead | ancient region, Palestine | Britannica. .

## Kanpo estekak

* Datuak: Q922498
* Multimedia: Gilead / Q922498
# Galachrysis

Galachrysis Tineidae familiako tximeleta genero bat da. Bere espezie tipoa Galachrysis armata da.

## Espezieak

| Espeziea | Irudia | Egoera |
| Galachrysis armata | | daturik gabe |

## Kanpo estekak

* Datuak: Q5517780
* Espezieak: Galachrysis
# Galactica

Galactica Galacticidae familiako tximeleta genero bat da. Bere espezie tipoa Galactica caradjae da.

## Espezieak

| Espeziea | Egoera |
| Galactica caradjae | daturik gabe |
| Galactica inornata | daturik gabe |
| Galactica pluripunctella | daturik gabe |
| Galactica variinotella | daturik gabe |
| Galactica walsinghami | daturik gabe |

## Kanpo estekak

* Datuak: Q5517810
* Espezieak: Galactica
# Galactus

Galactus, Marvel Comics komiki argitaletxearen pertsonaia bat da. Stan Lee eta Jack Kirbyk sortu zuten eta lehenbiziko aldiz Fantastic Four komiki liburuaren 48. zenbakian agertu zen (1966ko martxoa).
Marvel unibertsoko pertsonai boteretsuenetako bat da, jatorriz izaki ahalguztidun kosmiko bat da, bere gosea asebetetzeko planetak kontsumitzera derrigortua, horretarako berak izendatutako morroiak erabiltzen ditu. Era beran, unibertsoan bere oreka mantentzeko indar bat bezala ere deskribatua izan da.
* Datuak: Q1429836
* Multimedia: Cosplay of Galactus / Q1429836
# Galadra

Galadra Crambidae familiako tximeleta genero bat da. Bere espezie tipoa Galadra rhomboidata da.

## Espezieak

| Espeziea | Irudia | Egoera |
| Galadra rhomboidata | | daturik gabe |

## Kanpo estekak

* Datuak: Q5517859
# Galab Donev

Galab Spasov Donev (bulgarieraz: Гълъб Спасов Донев; Sofia, 1967ko otsailaren 28a) bulgariar politikaria da. Bulgariako lehen ministroa izan zen 2022ko abuztuaren 2tik 2023ko ekainaren 6ra.
Stefan Janeven gobernuan lan eta politika sozialetako ministroa izan zen. Finantzetan, zuzenbidean eta gizarte-politikan aditua da, eta armadan ere iragana du. Ez da alderdi politiko batekoa.
* Datuak: Q31192182
* Multimedia: Galab Donev / Q31192182
# Formentera del Segura

Formentera del Segura Valentziako Erkidegoko udalerria da, Baix Segura/Vega Baja eskualdean eta Alacanteko probintzian kokatua.
2009ko urtarrilaren 1eko erroldaren arabera 4.285 biztanle zituen.

## Ikus, gainera

* Alacanteko udalerrien zerrenda

## Kanpo estekak

* (Katalanez) Udalaren webgunea.
* Datuak: Q1768790
* Multimedia: Formentera del Segura / Q1768790
# Formia

Formia Italiako hiria da, Lazion dagoena, Gaetako golkoan. 21.000 biztanle ditu.

## Mugakideak

Formiak honako udalerri hauekin egiten du muga:
Gaeta Minturno Esperia Itri Spigno Saturnia

## Historia

Formiae Lestrigonen hiriburutzat hartzen zen antzina. Volskoen hiria zen; K.a. I. mendean erromatarren udaleku garrantzitsua izan zen. Zizeron bertan hil zuten Formianumgo bere landetxearen ondoan (K.a. 43). Arabiarrek suntsitu zuten hiria IX. mendean.

## Ekonomia

Arrantza da nagusi. Bainu-etxeak daude hirian.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Italieraz) Udalaren webgunea.
* Datuak: Q128086
* Multimedia: Formia / Q128086
# Formica dusmeti

Formica dusmeti inurri espeziea da, Iberiar Penintsularen endemismoa (Espainia eta Portugal).

## Kanpo estekak

* (Ingelesez):AntWiki - Bringing Ants to the World. Formica dusmeti.

## Kanpo estekak

* Datuak: Q3645325
# Formicaita

Formicaita substantzia organiko motako minerala da.

## Ezaugarriak

Formicaita substantzia organiko mineralaren formula kimikoa hau da: ${\ce {Ca(HCOO)2}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 1 da.

## Erreferentziak

* 1 2 (Ingelesez) «Formicaite: Mineral information, data and localities.» www.mindat.org (Noiz kontsultatua: 12-05-2019).
# Gayle Broughton

Gayle Broughton (Hāwera, Zeelanda Berria, 1996ko ekainaren 5a), Zeelanda Berriko hamabosteko errugbi jokalaria da. Zeelanda Berriko emakumeen errugbi-talde nazionalarentzat jokatzen du. 2014. urtean egin zuen debuta Zeelanda Berriko nazioarteko selekzioarekin AEBko Emakumeen Zazpiko txapelketan, Herbehereen aurka. Zazpiko errugbi Mundu Serieak irabazi zutenean (2014–15), Rioko Joko Olinpikoetarako sailkatu zen taldearen parte izan zen. Broughton Zeelanda Berriko emakume-taldearentzat hautatu zuten 2016ko Udako Joko Olinpikoetarako. Urrezko domina irabaziz gero, domina amonari emateko asmoa agertu zuen.
Maorí jatorrikoa, Broughton Ngāruahine eta Ngāti Ruanui iwi afiliatuta dago. Lesbiana da.

## Olinpiar Jokoak

2016ko Udako Olinpiar Jokoetan, Rio de Janeiro, Brasil, zilarrezko domina irabazi zuen Zeelanda Berriko Zazpiko errugbi selekzioarekin, Australiaren atzetik (urrezkoa) eta Kanadakoaren aurretik sailkatuz.
2020ko Udako Olinpiar Jokoetan, Tokio 2020an (Tokio), berriz, urrezko domina irabaziko du Zazpiko errugbi modalitatean, Zeelanda Berriko taldearekin, Frantziako taldearen (zilarrezkoa) eta Fijikoaren (brontzezkoa) aurretik sailkatuz. Hauek osatuko dute Zeelanda Berriko taldea: Michaela Blyde, Kelly Brazier, Gayle Broughton, Theresa Fitzpatrick, Stacey Fluhler Sarah Hirini, Shiray Kaka, Tyla Nathan-Wong, Risi Pouri-Lane, Alena Saili, Ruby Tui eta Portia Woodman-ek.

## Emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 02 ! | Zazpiko-errugbia emakumeak. |
| 2020 | Tokio Japonia | 01 ! | Zazpiko-errugbia emakumeak. |

## Gainerako lorpenak

Commonwealth Jokoak :
| Urtea | Lekua | Domina |
| 2018 | Gold Coast Australia | 01 ! |
Zazpiko errugbi Mundu Kopa :
| Urtea | Lekua | Domina |
| 2018 | San Frantzisko AEB | 01 ! |

## Erreferentziak

* ↑ «NEW ZEALAND WOMEN LOOK GOOD ON DAY#1 AT THE USA7S IN ATLANTA» NZ 7s Magazine.com 16 February 2014.
* ↑ «NZ women's sevens qualify for Rio Olympics» radionz.co.nz 20 April 2015.
* ↑ «New Zealand names sevens teams for Rio Games» samoaobserver.ws 3 July 2016.
* ↑ Baker, Brittany. (17 July 2016). «Sevens player has nan-sized plans for her Olympic medal» Stuff.co.nz.
* ↑ «43 Māori athletes to head to Rio Olympics» Te Karere 5 August 2016.
* ↑ Zeigler, Cyd. (31 July 2021). «New Zealand, with many out players, wins COVID-delayed rugby gold» Outsports.
* ↑ «Gayle Broughton» olympedia.org 2022-02-18an. begiratua(Ingelesez)
* ↑ «Gayle Broughton» Olympics.com 2022-02-18an begiratua (Gaztelaniaz)
* ↑ "Zazpiko-errugbia, emakumeak, emaitzak 2016" olympedia.org (Ingelesez)
* ↑ "Zazpiko-errugbia, emakumeak, emaitzak 2020" olympedia.org (Ingelesez)

## Kanpo estekak

* Gayle Broughton New Zealand Olympic Committee
* Gayle Broughton Olympics Sports-Reference.com-en (artxibatua)
* Gayle Broughton Black Ferns Sevenen
* Datuak: Q26158747
# Gayle Rubin

Gayle S. Rubin (AEB, 1949) antropologo kulturala da, eta sexu eta genero politiken alorreko aktibista eta teorialaria. Eragin nabarmena duen autorea izan da eta da, genero-ikasketen eta queer teorien alorretan.
Gai askoren inguruan idatzi du: Feminismoa, sadomasokismoa, prostituzioa, pedofilia, pornografia, lesbianen literatura... Sexuaren inguruko antropologia ikerketak egin izan ditu, eta sexuaren baitako eta azpikulturak aztertu izan ditu, hirietako testuinguruan batez ere.

## Sexu/genero sistema

Bere ekarpen terminologiko eta teoriko inportante bat "Sexu/genero sistema" terminoa da. 1975ean honela definitu zuen:
| « | jendarte batek sexualitate biologikoa giza jardueraren produktu bihurtzeko bideak, hots, bereizkerian oinarritutako harreman sozialek sexua eta ugalketa debekuen sistema bihurtzen dituzte, gizon‐emakumeentzako betebehar eta eskubide desberdinak hitzarmen sozial bilakatuz. | » |
| Gayle Rubin ||
Desberdintasun biologikoetatik abiatuta, botere harremanetan egituratutako egitura sozialak daudela ikasten dugu generoak jendartea antolatzen duelako, eta egunerokotasunean gizon‐emakumeen arteko hartu emanak antolatzen ditu. Identitate sexualari buruz hitz egiterakoan, sexu/genero sistemaren banaketari men eginez, gorputza eta genitalei begira jarriko gara eta alde fisikoari dagokionez sentituko da pertsona gizon ala emakume, kolektibo bataren ala bestearen parte dela, edo bietako bat ere ez.

## Azpikultura sexualak

Beste alde batetik, Rubinek sexu piramidearen beheko mailetan dauden pertsonen defentsa politikoa egin izan du, kategoria horretan sartuz sexu ez monogamoa, fetixismoa, sadomasokismoi praktikak, sexu langileak... Jarrera horrek ekarri izan dio sarri askotan haren presentzia zentsuratua izatea hainbat ekintza publikotan, eta «anti-sexu» feministentzat lehen etsai publiko bihurtzea.
Rubinek pronostikatu zuen anti-sexu talde feministek eta haiek sustatzen dituzten legeek, hala nola pornografiaren debekua (bortxaketen kausa zuzentzat jotzen dutelakoan), aliantza arriskutsuak sortuko zituztela, eta argudio multzo bat eskainiko zizkieketela eskuin berriaren gehiengo moral kontserbadoreei.

## Erreferentziak

* ↑ (PDF) Hezkidetza egoerari buruzko diagnosi azterlana Gasteizko Ikastetxeetan (0 eta 18 urte). Gasteizko Udala, Hezkuntza Zerbitzua, 6-7 or..
* ↑ Belbel Bullejos, Maria Jose. (2013). (PDF) Ezagutza feministak eta itzulpen politikak. Arteleku, 11-13 or. ISBN 978-84-7907-699-3..
* Datuak: Q444593
# Gayle Mill (Hego Carolina)

Gayle Mill Ameriketako Estatu Batuetako erroldak esleitutako leku bat da. Chester konderrian dago, Hego Carolina estatuan. 866 biztanle ditu, 1,693204 kilometro koadroko azaleran banatuta.

## Ikus, gainera

* Chester konderria

## Kanpo estekak

* Datuak: Q429473
# Gayarre (1959ko filma)

Gayarre (euskaraz Gaiarre) 1959ko Domingo Viladomat espainiar zinema zuzendariak zuzendutako biografia film bat da. Julian Gaiarre (1844-1890) euskal tenorearen bizitzan oinarritua dago. Adriano Domínguez, Alfredo Kraus, Ángel Álvarez, Antonio Riquelme eta Erasmo Pascual aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Julian Gaiarre (Alfredo Kraus) euskal tenorearen bizitzaren nondiko norakoak azaltzen dira.

## Aktoreak

* Alfredo Kraus: Julian Gaiarre
* Luz Márquez: Luisa
* Adriano Domínguez: Sabater
* Pastor Serrador: Gainza
* Lina Huarte: Adelina Patti
* Antonio Riquelme: Pedro jauna
* Manuel Arbó: Mariano Gaiarre Mainz, Julianen aita
* Félix Dafauce: Hilarion Eslaba
* Teresa del Río: Carmen
* Rafael Bardem: Lampertti
* María Bassó: Maria Ramona Garjon Jandua, Julian Gaiarreren ama
* José Vidal: Julian Gaiarre mutikoa
* Francisco Vidal: Artzaina
* Paquito Amor: Ikaslea (Francisco Amor bezala)
* Julia Delgado Caro: Asunción andrea
* Carlos Chemenal: Erronkariko errementaria
* Luis Rivera: Julian Gaiarreren anaia
* Ángel Quintana: Tolosarra
* Luis Roses: Iruñeko alkatea
* José Sepúlveda: On Conrado
* José Colomer: Ríus
* Félix Navarro: Julien
* Ángel Álvarez: Mezenasa
* Miguel Ángel Salomón: On Arturo

## Ikus gainera

* Romanza final (Gayarre) (1986)

## Kanpo estekak

* Gayarre film osoa ikusgai. Youtube.com (Gaztelaniaz)
* IMDBko fitxa irakurgai (Ingelesez)
* Datuak: Q5876454
# Gayita

Gayita fosfato motako minerala da eta dufrénite taldearen kidea da.

## Ezaugarriak

Gayita fosfato mineralaren formula kimikoa hau da: ${\ce {NaMn2+Fe^{3+}5(PO4)4(OH)6 * 2H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4 - 5 da.

## Erreferentziak

* 1 2 (Ingelesez) «Gayite: Mineral information, data and localities.» www.mindat.org (Noiz kontsultatua: 12-05-2019).
# Gaylesville (Alabama)

Gaylesville Alabamako herri bat da. Cherokee konderrian kokatua dago. 2010ean 144 biztanle zituen, 163,5 kilometro koadrotan banatuta.

## Ikus, gainera

* Cherokee konderria

## Kanpo estekak

* Datuak: Q68252
* Multimedia: Gaylesville, Alabama / Q68252
# Gayangos

Gayangos Burgosko probintzian (Gaztela eta Leon) dagoen herri txiki bat da. Merindadeak eskualdean dago kokatuta, eta Merindad de Montija taldea sortzen duten herriekin batera dute udaletxea, Villasante herrian, hain zuzen.

## Antzinako zerbitzuak

Antzina, herri txiki honek biztanleentzako hainbat zerbitzu zituen, horien artean hurrengo hauek: eskola bat, bainuetxe bat, errota bat, labeak, garbitegia, ospitale bat eta eliza bat.
Bainuetxea tuberkulosoak garbitzeko erabiltzen zen Espainiako Guda Zibilean. Herriko errota, herritarren artean batzen zuten garia lantzen zuten, zaldalea (asto eta zaldientzako pentsua) lortzeko, hau da, animaliei jaten emateko. Herritarren artean, hiru labe eraiki zituzten ogia egiteko herritar guztiek lortzen zuten garia erabilita. Herrian hiru garbitegi zeuden, zehatz-mehatz emakumeek erabiltzen zituztenak arropa garbitzeko… Ospitale bat zegoen, bertan, garai hartako herritar gehienak jaio ziren. Zoritxarrez, Gerra Zibilaren ostean, ospitalea itxi zuten eta herritarrak etxeetan berriro jaiotzen hasi ziren. Herrian jaio zen azkenengo umea, 1974ko ekainaren 15ean jaio zen, ondorengo ume guztiak Bilbon jaio ziren legeak behartuta. Herria sortu zenean, eraiki ziren lehenengo eraikinen artean, eliza zegoen. Eliza herriaren zentroan dago kokatuta, alegia, herriko plazan.

## Demografia

2007ko erroldan udalak 67 biztanle zituen, 2012an, ordea, 60.

## Gaur egungo herria

Gaur egun, herria, bi zatitan dago bananduta herria zeharkatzen duen CL-629 errepidearen eraginez. Herriaren zonalde esanguratsuena herriko plaza da, bertan, eliza eta iturria baitaude. Gayangos beste herri batzuen artean ezaguna egiten duena zera da; hiru taberna daudela. Izan ere, inguruko herrietan tabernarik ez dago. Honen eraginez, jende ugari joaten da herrira lagunekin egotera.
Gayangos eskualdetik at ezaguna izatea eragiten dutenak, Antuzanoko urmaelak dira. Jende askok bisitatzen du herria Antuzanoko urmaelen bila. Hiru urmael dira Antuzanoko urmaelak, hirurak tamaina desberdina dute eta hauek ikusteko, inguruko mendietan begiratoki ugari eraiki dituzte berauek ikusteko. Leku aparta da hegazti migratzaileak ikusteko.

## Kanpo estekak

* Datuak: Q5876447
* Multimedia: Gayangos / Q5876447